b'\n_START_ARTICLE_\nAnne Marie de Orl\xc3\xa9ans\n_START_SECTION_\nPrimi ani\n_START_PARAGRAPH_\nAnne Marie s-a n\xc4\x83scut la Castelul Saint-Cloud. P\xc4\x83rin\xc8\x9bii ei erau Filip I, Duce de Orl\xc3\xa9ans (fratele regelui Ludovic al XIV-lea al Fran\xc8\x9bei) \xc8\x99i Anne Henrietta a Angliei. Bunicii materni erau Carol I al Angliei \xc8\x99i Henrietta Maria a Fran\xc8\x9bei. Sora ei mai mare era Maria Luisa de Orl\xc3\xa9ans, care a devenit regin\xc4\x83 a Spaniei c\xc3\xa2nd Anne Marie avea zece ani. Mama lor a murit la Castelul Saint-Cloud la zece luni dup\xc4\x83 na\xc8\x99terea Annei Marie._NEWLINE_Un an mai t\xc3\xa2rziu, tat\xc4\x83l ei s-a c\xc4\x83s\xc4\x83torit cu Elizabeth Charlotte, Prin\xc8\x9bes\xc4\x83 Palatin\xc4\x83. Din aceast\xc4\x83 c\xc4\x83s\xc4\x83torie au rezultat trei copii. Fratele ei vitreg, Filip d\'Orl\xc3\xa9ans, viitorul regent al Fran\xc8\x9bei s-a n\xc4\x83scut din aceast\xc4\x83 a doua c\xc4\x83s\xc4\x83torie._NEWLINE_Mama ei vitreg\xc4\x83 a descris-o ca fiind una dintre cele mai amabile \xc8\x99i virtuoase femei.\n_START_SECTION_\nSuccesiunea iacobin\xc4\x83\n_START_PARAGRAPH_\nLa 1 august 1714, dup\xc4\x83 decesul reginei Anne a Marii Britanii, Anne Marie devine mo\xc8\x99tenitoare prezumptiv\xc4\x83 la tronul Angliei, Sco\xc8\x9biei \xc8\x99i Irlandei p\xc3\xa2n\xc4\x83 la 31 decembrie 1720, c\xc3\xa2nd fratele mai mic al reginei Anne, James Francis Edward Stuart autointitulat "Iacob al III-lea \xc8\x99i al VIII-lea" are un mo\xc8\x99tenitor, Charles Edward Stuart._NEWLINE_Prin Anne Marie coboar\xc4\x83 pretenden\xc8\x9bii iacobini legitimi la tronulu Angliei \xc8\x99i Sco\xc8\x9biei. \xc3\x8en 1807, la aproape opt ani dup\xc4\x83 moartea ei, a murit \xc8\x99i cardinalul Henry Benedict Stuart, ultimul descendent al unchiului ei regele Iacob al II-lea al Angliei. Iacobinii vedeau legitim\xc4\x83 succesiunea la tronurile Angliei \xc8\x99i Sco\xc8\x9biei a descenden\xc8\x9bilor supravie\xc8\x9buitori ai regelui Carol I. \xc3\xaen 1807, un pretendent iacobin a fost Charles Emmanuel al IV-lea al Sardiniei, str\xc4\x83nepotul Annei Marie de Orl\xc3\xa9ans._NEWLINE_Anne Marie a murit la Torino la 26 august 1728. So\xc8\x9bul ei V\xc3\xadctor Amadeus II a abdicat \xc3\xaen favoarea fiului s\xc4\x83u \xc3\xaen 1730 \xc8\x99i a murit doi ani mai t\xc3\xa2rziu la Moncalieri.'